# Бахар

### от Уикипедия, свободната енциклопедия

Бахар
Бахар
Класификация

царство: | Растения | Plantae
отдел: | Покритосеменни | Magnoliophyta
клас: | Двусемеделни | Magnoliopsyda
разред: |  | Myrtales
семейство: | Миртови | Mirtaceae
род: |  | Pimenta
вид: | Бахар | dioca

Научно наименование

| Pimenta dioica

Бахарът, наричан още пимента е подправка, представляваща сухите неузрели плодове на растението Pimenta dioica.

## [редактиране] Вкус

Бахарът има сложна миризма. Той е ароматна подправка с вкус, подобен на вкуса на комбинация от канела, индийско орехче и карамфил, но по-лютив и пиперлив]. Получава между 100 и 5000 единици по скалата на Сковил за лютивина (която най-често се използва за люти чушки).

## [редактиране] История

Христофор Колумб открива бахара в Карибите. Въпреки че е търсел пипер, той въсщност никога не бил виждал истински пипер и помислил бахара за такъв. Занесъл го в Испания, където му дали името „пимиента“, пипер на испански. Преди Втората световна война бахарът е използван повече, отколкото в наши дни. По време на войната много бахарови дървета били изсечени и производството и досега не се е възстановило напълно. Повечето бахар се произвежда в Ямайка, а други източници са Гватемала, Хондурас и Мексико. Ямайският бахар се смята за по-добър поради по-високото съдържание на масло, което му дава по-привлекателен вкус.

## [редактиране] Приготвяне

Бахарът не е смес от подправки, както си мислят много хора, които са го срещали само в смляно състояние. Той е сушен плод на растението Pimenta dioica. Плодовете се берат, докато са все още зелени и неузрели и в миналото са били сушени на слънце. Когато изсъхнат, те са кафяви и приличат на големи кафяви зърна пипер.

Бахарът се продава най-често като сушени плодове или като прах. Целите плодове са по-трайни и дават по-силен аромат, ако се смелят непосредствено преди употреба. Пресните листа също се използват там, където ги има. Те приличат на дафинов лист и се поставят в ястието по време на готвене и се отстраняват преди сервиране. За разлика от дафиновите листа, те губят много от аромата и вкуса си, когато се изсушат. Листата и дървесината често се използват за опушване на месо там, където растението е разпространено.

## [редактиране] Употреба

Бахарът е една от най-важните съставки в карибската кухня. Използва се за подправяне на карибската пастърма (дървесината се използва за опушване на пастърмата в Ямайка, въпреки че и подправката е добър заместител) в сосове и туршии. Използва се и в колбаси и кърита. Бахарът се използва широко във Великобритания и участва в много ястия, между които и торти. В много страни, дори и да не е популярен в домакинството, като в Германия, бахарът се използва масово от производителите на колбаси. Използва се и като основна подправка в сосовете за скара. От 17 до 19 век бахарът е бил широко използван за запазване на месо при дълги пътувания. В Скандинавия бахарът се използва и до днес като консервант за риба.

Народът вярва, че бахарът облекчава хрансомилателните проблеми. За маите в Централна Америка се говори, че са го използвали за балсамиране на телата на важни личности.

## [редактиране] Отглеждане

Бахарът е малко храстообразно дръвче, доста подобно на лавъра по размери и форма. Може да се отглежда навън в тропиците и субтропиците в обикновена градинска почва и напояване. По-малките растения могат да бъдат убити от мраз, но по-големите са по-издържливи. Приспособява се лесно като саксийно растение и може да се държи като такова вкъщи или в парник. Растението има на практика отделни полове, така че мъжките и женските растения трябва да се държат наблизо, за да се развият плодове.

Подправки
Зелени подправки | Ароматна лимнофила · Болдо · Босилек · Виетнамски кориандър · Градински чай · Дафинов лист · Девесил · Джоджен · Див керевиз · Киселец · Копър · Кориандър · Къри · Лавандула · Лимонова трева · Магданоз · Майоран · Мащерка · Мексикански кориандър · Перила · Пореч · Резене · Риган · Розмарин · Седефче · Сибирски лук · Стевия · Сърцелистна хутуйния · Тарос · Тулси · Хеноподий · Целина · Чубрица
Подправки | Ажгон · Американски лавър · Анасон · Асафетида · Африкански пипер · Бахар · Бял пипер · Бял синап · Ванилия · Галангал · Джинджифил · Женско биле · Звездовиден анасон · Зедоар · Зелен пипер · Индийско орехче · Канела · Карамфил · Кардамон · Касия · Ким · Кимион · Копър · Кориандър · Кубеба · Куркума · Люта чушка · Маково семе · Манго · Махалебка · Мелегета пипер · Нарово семе · Посевна челебитка · Розов пипер · Сарсапарила · Сечуански пипер · Сминдух · Сумак · Сусам · Тамаринд · Уасаби · Хвойна · Хрян · Целина · Червен пипер · Черен кардамон · Черен кимион · Черен пипер · Черен синап · Чесън · Шафран

Взето от „http://bg.wikipedia.org../../../%D0%B1/%D0%B0/%D1%85/%D0%91%D0%B0%D1%85%D0%B0%D1%80.html“.

Категории: Миртови | Подправки

##### Views

- Статия
- Беседа
- Текуща версия

##### Търсене

##### На други езици

- Беларуская
- Deutsch
- English
- Esperanto
- Suomi
- Français
- Magyar
- 日本語
- Nederlands
- Norsk (bokmål)
- Polski
- Português
- Slovenščina
- Svenska